คือผมมีข้อสงสัยว่า หากมี พสพ.ในช่วงที่ไข่ตกและพน้อมปฏิสนธิ การแก้ปัญหาโดยใช้ยาคุมฉุกเฉิน จะช่วยได้ไหมครับ
สวัสดีค่ะ การทานยาคุมฉุกเฉิน แม้จะเป็นวันที่มีการตกไข่นั้น ยาก็จะช่วยป้องกันการตั้งครรภ์ได้ โดยจะไปทำให้มูกบริเวณปากมดลูกข้นขึ้นจนตัวอสุจิผ่านยาก และไปทำให้กล้ามเนื้อท่อนำไข่เคลื่อนไหวช้าลง ทำให้ตัวอ่อนมาฝังตัวในโพรงมดลูกช้าลง และทำให้เยื่อบุโพรงมดลูกแห้ง ไม่เหมาะต่อการเกาะและฝังตัวของตัวอ่อน แต่หากยังไม่มีการตกไข่เกิดขึ้น ยาคุมฉุกเฉินก็จะไปช่วยยับยั้งการตกไข่ส่วนประสิทธิภาพของยาคุมฉุกเฉินนั้น จะขึ้นอยู่กับความรวดเร็วในการทานหลังจากรมีเพศสัมพันธ์ ยิ่งรับประทานเร็ว การป้องกันการตั้งครรภ์ก็จะมีประสิทธิภาพมากขึ้น โดยหากทานเม็ดภายใน 12 ชั่วโมงหลังการมีเพศสัมพันธ์ จะมีประสิทธิภาพในการป้องกันการตั้งครรภ์ประมาณ 95% หากทานภายใน 12-24 ชั่วโมง จะป้องกันการตั้งครรภ์ได้ประมาณ 85% หากทานภายใน 24-48 ชั่วโมง จะป้องกันการตั้งครรภ์ได้ประมาณ 75% หากทานภายใน 48-72 ชัว่โมง จะป้องกันการตั้งครรภ์ได้ประมาณ 58%